CELEX: 32011R0157
Language: sl
Date: 2011-02-21 00:00:00
Title: Uredba Komisije (EU) št. 157/2011 z dne 21. februarja 2011 o spremembi Uredbe (ES) št. 884/2006 o določitvi podrobnih pravil za uporabo Uredbe Sveta (ES) št. 1290/2005 v zvezi s financiranjem odhodkov za intervencijske ukrepe v okviru javnega skladiščenja

22.2.2011   
            
            
               SL
            
            
               Uradni list Evropske unije
            
            
               L 47/1
            
         UREDBA KOMISIJE (EU) št. 157/2011
   z dne 21. februarja 2011
   o spremembi Uredbe (ES) št. 884/2006 o določitvi podrobnih pravil za uporabo Uredbe Sveta (ES) št. 1290/2005 v zvezi s financiranjem odhodkov za intervencijske ukrepe v okviru javnega skladiščenja
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) in zlasti člena 42 Uredbe,
   ob upoštevanju naslednjega:
   
               (1)
            
            
               Člen 4(1)(b) Uredbe Komisije (ES) št. 884/2006 (2) določa, da Evropski kmetijski jamstveni sklad (EKJS) financira odhodke za materialne operacije, ki izhajajo iz odkupa, prodaje ali kakršne koli druge oddaje proizvodov, na podlagi standardnih zneskov. Poleg tega člen 4(1)(c) navedene uredbe določa, da EKJS financira odhodke za materialne operacije, ki niso nujno povezani z odkupom, prodajo ali kakršno koli drugo oddajo proizvodov, na podlagi standardnih ali nestandardnih zneskov.
            
         
               (2)
            
            
               Zaradi jasnosti je primerno, da se v členu 4(1) Uredbe (ES) št. 884/2006 navede, da lahko odhodki, ki jih financira EKJS, vključujejo stroške, ki nastanejo pri prevozu znotraj ali zunaj ozemlja države članice ali pri izvozu pod določenimi pogoji. Financiranje takih odhodkov bi se moralo odobriti v skladu s postopkom iz člena 195(2) Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (3).
            
         
               (3)
            
            
               Uredbo (ES) št. 884/2006 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Odbora za kmetijske sklade –
            
         SPREJELA NASLEDNJO UREDBO:
   Člen 1
   V členu 4(1) Uredbe (ES) št. 884/2006 se za točko (c) doda naslednja točka (ca):
   
               „(ca)
            
            
               odhodke, ki nastanejo pri prevozu znotraj ali zunaj ozemlja države članice ali pri izvozu, na podlagi standardnih ali nestandardnih zneskov, ki se odobrijo v skladu s postopkom iz člena 195(2) Uredbe (ES) št. 1234/2007.“
            
         Člen 2
   Ta uredba začne veljati tretji dan po objavi v Uradnem listu Evropske unije.
   
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. februarja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 209, 11.8.2005, str. 1.
   
      (2)  UL L 171, 23.6.2006, str. 35.
   
      (3)  UL L 299, 16.11.2007, str. 1.